
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επανέλεγχος υποθέσεων που ελέγχθησαν από τις υπη- 
ρεσίεςτου Σ.Δ.Ο.Ε. και καθορισμός κριτηρίων επιλο¬ 
γής υποθέσεων προς επανέλεγχο, ως και του τρό¬ 
που, του χρόνου και της διαδικασίας διενέργειας αυ¬ 
τού. 1 

Τύπος και περιεχόμενο των δηλώσεων εκχώρησης μι¬ 
σθωμάτων ακινήτων και τόκων δανείων στο Δημό¬ 
σιο, δικαιολογητικά που συνυποβάλλονται και δια¬ 
δικασία βεβαίωσης των εισοδημάτων που εκχω¬ 


ρούνται. 2 

Καθιέρωση υπερωριακής απασχόλησης υπαλλήλων 
των καταστημάτων κράτησης των ειδικών καταστη¬ 
μάτων κράτησης νέων των θεραπευτικών καταστη¬ 
μάτων και της ΚΑΥΦ. 3 

Καθιέρωση υπερωριακής απασχόλησης υπαλλήλων 
της Κεντρικής Υπηρεσίας του Υπουργείου Δικαιο¬ 
σύνης και Ιατροδικαστικών Υπηρεσιών. 4 


ΑΠΟΦΑΣΕΙ Σ 

Αριθ. 1034623/1740/ΔΕΥ-ΑΊ 331 (1) 

Επανέλεγχος υποθέσεων που ελέγχθησαν από τις υπη¬ 
ρεσίες του Σ.Δ.Ο.Ε. και καθορισμός κριτηρίων επιλο¬ 
γής υποθέσεων προς επανέλεγχο, ως και του τρόπου, 
του χρόνου και της διαδικασίας διενέργειας αυτού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 2 του Ν.2343/95 (ΦΕΚ211) 
και ιδίως τις διατάξεις των παραγράφων 2, 6 και 8 του ίδι¬ 
ου άρθρου, σχετικά με τις αρμοδιότητες της Οικονομικής 
Επιθεώρησης και των Οικονομικών Επιθεωρητών, σε θέ¬ 
ματα εποπτείας, επιθεώρησης και ελέγχου όλωντων υπη¬ 
ρεσιών του Υπουργείου Οικονομικών, καθώς και επανε¬ 
λέγχου οποιοσδήποτε υπόθεσης των υπηρεσιών του 
Υπουργείου Οικονομικών. 

β. Τις διατάξειςτου Π.Δ. 211/96 (ΦΕΚ166) «περί σύστα¬ 
σης των Περιφερειακών Οικονομικών Επιθεωρήσεων», 
όπως ισχύει και τις διατάξεις της παραγράφου 6, του άρ¬ 
θρου 1, του Π.Δ. 167/96 (ΦΕΚ 128). 

γ. Τα οριζόμενα στην παράγραφο 4 του άρθρου 10 του 


Π.Δ.154/97 (ΦΕΚ 130) περί κανονισμού λειτουργίας του 
Σ.Δ.Ο.Ε. 

δ. Τα οριζόμενα στα δύο τελευταία εδάφια του στοιχεί¬ 
ου α’, της παραγράφου 2, του άρθρου 4, του Π.Δ.218/96 
(ΦΕΚ. 168), «περί Οργανισμού του Σ.Δ.Ο.Ε.» 

ε. Την πρόταση της Διεύθυνσης Διοικητικής Υποστή¬ 
ριξης της Κεντρικής Υπηρεσίας του Σ.Δ.Ο.Ε., ως τα αριθ. 
103339/5.6.2000 και 100069/3.1.2001 έγγραφά της. 

στ.Την κοινή απόφαση του Πρωθυπουργού καιτου Υπουρ¬ 
γού Οικονομικών αριθ. 1039386/441/Α0006/21.4.2000 (ΦΕΚ 
571/Β721.4.2000), «περί ανάθεσης αρμοδιοτήτων Υπουργού 
Οικονομικών στους Υφυπουργούς Οικονομικών». 

ζ. Ότι από την απόφαση αυτή δεν προκύπτουν δαπάνες 
για τον προϋπολογισμό και, προκειμένου να διασφαλιστεί 
και προαχθεί η ακεραιότητα, η αποτελεσματικότητα και η 
αξιόπιστη λειτουργία των υπηρεσιών του Σ.Δ.Ο.Ε. και η 
ορθή και δίκαιη εφαρμογή της κείμενης νομοθεσίας, ως 
και για να προληφθούν φαινόμενα κακοδιοίκησης και δια¬ 
φθοράς, αποφασίζουμε: 

ΚΕΦΑΛΑΙΟ Α' 

ΥΠΗΡΕΣΙΕΣ ΤΟΥ Σ.Δ.Ο.Ε. ΤΩΝ ΟΠΟΙΩΝ 
ΟΙ ΥΠΟΘΕΣΕΙΣ ΕΠΑΝΕΛΕΓΧΟΝΤΑΙ 

Άρθρο 1 

1. Ο επανέλεγχος ενεργείται τακτικά ή έκτακτα επί των 
υποθέσεων που ελέγχτηκαν από τις Περιφερειακές Διευ¬ 
θύνσεις του Σ.Δ.Ο.Ε. 

2. Ομοίως, ενεργείται επανέλεγχος επί των υποθέσεων 
που ελέγχτηκαν από τη Διεύθυνση Ειδικών Οικονομικών 
ερευνώντης Κεντρικής Υπηρεσίας (Κ.Υ.) του Σ.Δ.Ο.Ε. 

ΚΕΦΑΛΑΙΟ Β' 

ΑΡΜΟΔΙΑ ΟΡΓΑΝΑ ΕΠΑΝΕΛΕΓΧΟΥ 
& ΤΡΟΠΟΣ ΔΙΕΝΕΡΓΕΙΑΣ ΑΥΤΟΥ 

Άρθρο 2 

1. Ο επανέλεγχος των υποθέσεων ενεργείται από Οικο¬ 
νομικό Επιθεωρητή ή από τους υπαλλήλους στους οποί¬ 
ους ανατίθεται το έργο αυτό, σύμφωνα με τις διατάξεις 
της παραγράφου 8 του άρθρου 2 του Ν.2343/95. 

2. Τυχόν αναγκαίες λεπτομέρειες επί της διαδικασίας 
επανελέγχου, καθορίζονται από τη Διεύθυνση Επιθεώρη¬ 
σης Υπηρεσιών της Κ.Υ. της Οικονομικής Επιθεώρησης, 
με σχετικές εντολές. 

Άρθρο 3 

1. Αρμόδιος για τον επανέλεγχο των υποθέσεων κάθε 

Περιφερειακής Διεύθυνσης του Σ.Δ.Ο.Ε., είναι ο Οικονο¬ 
μικός Επιθεωρητής ή οι Οικονομικοί Επιθεωρητές στους 
οποίους έχει ανατεθεί η εποπτεία της υπηρεσίας αυτής. 

Με εντολή της Διεύθυνσης Επιθεώρησης Υπηρεσιών, 
μπορεί να ορίζεται άλλος Οικονομικός Επιθεωρητής ή 
ομάδα Οικονομικών Επιθεωρητών με επικεφαλής συντο¬ 
νιστή, που υπηρετούν στην ίδια ή άλλη Περιφερειακή Οι¬ 
κονομική Επιθεώρηση ή στην Κεντρική Υπηρεσία, για τον 
επανέλεγχο υποθέσεων οποιοσδήποτε Περιφερειακής 
Διεύθυνσης του ΣΔΟΕ. 

2. Προκειμένου για τον επανέλεγχο υποθέσεων που 
ελέγχτηκαν από τη Διεύθυνση Ειδικών Οικονομικών 
Ερευνών της Κ.Υ. του ΣΔΟΕ, ορίζεται προς τούτο Οικο¬ 
νομικός Επιθεωρητής ή ομάδα Οικονομικών Επιθεωρη¬ 
τών με επικεφαλής συντονιστή, με εντολή της Διεύθυν¬ 
σης Επιθεώρησης Υπηρεσιών, που εκδίδεται κατ’ έτος το 
μήνα ΙΑΝΟΥΑΡΙΟ. 

Για το έτος 2001, η εντολή εκδίδεται το μήνα ΜΑΙΟ. 

Με την ίδια εντολή είναι δυνατόν κατά παρέκκλιση των 
άρθρων 10 και 11 της παρούσας απόφασης να ορίζονται 
τα κριτήρια επιλογής των υποθέσεων, ο χρόνος και η δια¬ 
δικασία διενέργειας των επανελέγχων, ως και κάθε άλλη 
λεπτομέρεια για τους ανωτέρω επανελέγχους. 

ΚΕΦΑΛΑΙΟ Γ 

ΤΑΚΤΙΚΟΙ & ΕΚΤΑΚΤΟΙ ΕΠΑΝΕΛΕΓΧΟΙ 
& ΧΡΟΝΟΣ ΔΙΕΝΕΡΓΕΙΑΣ ΑΥΤΩΝ 

Άρθρο 4 

Τακτικός Επανέλεγχος 

1.0 τακτικός επανέλεγχος προγραμματίζεται κατ’ έτος, 
επίτων υποθέσεωνπου ελέγχτηκαντο προηγούμενο έτος 
από τις υπηρεσίες του ΣΔΟΕ. 

Κατά την πρώτη εφαρμογή της παρούσας απόφασης, 
μπορεί να ενεργηθεί ο επανέλεγχος, με την επιλογή υπο¬ 
θέσεων από όλα τα παρελθόντα έτη. 

2. Ο τακτικός επανέλεγχος των υποθέσεων ολοκληρώ¬ 
νεται υποχρεωτικά μέχρι το τέλος του έτους, κατά το 
οποίο προγραμματίστηκε ο επανέλεγχος. 

Άρθρο 5 

Έκτακτος - Αιφνιδιαστικός Επανέλεγχος 

Ο αρμόδιος Οικονομικός Επιθεωρητής, δύναται να 
ενεργεί κάθε μήνα, αριθμό έκτακτων αιφνιδιαστικών επα¬ 
νελέγχων κατά την κρίση του, είτε την ίδια μέρα που ενερ- 
γείται ο έλεγχος από τους υπαλλήλουςτου ΣΔΟΕ, είτε την 
επομένη. 

ΚΕΦΑΛΑΙΟ Δ' 

ΤΑΚΤΙΚΟΣ ΕΠΑΝΕΛΕΓΧΟΣ ΥΠΟΘΕΣΕΩΝ 
ΤΩΝ ΠΕΡΙΦΕΡΕΙΑΚΩΝ ΔΙΕΥΘΥΝΣΕΩΝ ΤΟΥ ΣΔΟΕ 

Άρθρο 6 

Κατηγορίες και κριτήρια επιλογής υποθέσεων 

Ο αρμόδιος Οικονομικός Επιθεωρητής ή ο επικεφαλής 
συντονιστής Οικονομικός Επιθεωρητής κατά περίπτωση, 
επιλέγει τις υποθέσεις που είναι επιδεκτικές επανελέγ¬ 
χου, από τις ακόλουθες κατηγορίες υποθέσεων της αντί¬ 
στοιχης Περιφερειακής Διεύθυνσης του Σ.Δ.Ο.Ε: 

α) Κατηγορία Α’ 

Υποθέσεις που προτείνονται για επανέλεγχο από τη Διεύ¬ 
θυνση Διοικητικής Υποστήριξης της Κ.Υ. του Σ.Δ.Ο.Ε., τις 
οποίες η Διεύθυνση αυτή επιλέγει, μετά ακόλουθα κριτήρια: 

— πρόκειται για υποθέσεις που ήλεγξαν υπάλληλοι, για 
τους οποίους υφίστανται καταγγελίες ή άλλες πληροφο¬ 
ρίες ή βάσιμες υπόνοιες περί του ότι δεν εκτελούν με συ¬ 
νέπεια τα καθήκοντάτους. 


— πρόκειται για υποθέσεις που αφορούν σε επιχειρή¬ 
σεις ή πρόσωπα που ελέγχτηκαντατελευταία δύο έτη πε¬ 
ρισσότερες από μια φορές και στο δεύτερο ή επόμενο 
έλεγχο συμμετείχε ο ίδιος ή οι ίδιοι υπάλληλοι του 

Σ.Δ.Ο.Ε. 

— πρόκειται για υποθέσεις στις οποίες, το περιεχόμενο 
των οικείων πληροφοριακών δελτίων που σχηματίστηκαν 
βάσει καταγγελιών για συγκεκριμένες παραβάσεις, ιδίως 
για έκδοση ή αποδοχή εικονικών ή πλαστών φορολογικών 
στοιχείων, δεν αντιστοιχεί στο αποτέλεσμα του ελέγχου 
που διενεργήθηκε με βάσει τις πληροφορίες αυτές. 

— πρόκειται για υποθέσεις για τις οποίες τα αποτελέ¬ 
σματα του ελέγχου ήταν αρνητικά, αν και αφορούν σε το¬ 
μείς ή φορολογικά/τελωνειακά αντικείμενα, που παρου¬ 
σιάζουν συχνότητα παρατυπιών και αποφέρουν μεγάλα 
παράνομα κέρδη στους παραβάτες, σύμφωνα και με τα 
στατιστικά στοιχεία των αρμόδιων υπηρεσιών του 
Σ.Δ.Ο.Ε. 

— πρόκειται για υποθέσεις που αφορούν στον πρώτο 
έλεγχο συγκεκριμένης επιχείρησης ή προσώπου, μετά 
την ολοκλήρωση του οποίου έγιναν και πάλι καταγγελίες 
ή υπάρχουν σχετικές αναφορές στα έντυπα ή ηλεκτρονι¬ 
κά μέσα μαζικής επικοινωνίας. 

— πρόκειται για υποθέσεις για τις οποίες η έκθεση ελέγ¬ 
χου του Σ.Δ.Ο.Ε., επεστράφη απάτην αρμόδια για τον κα¬ 
ταλογισμό υπηρεσία (Δ.Ο.Υ. ή Τελωνείο), λόγω σοβαρών 
σφαλμάτων ή παραλείψεων εκ μέρους των υπαλλήλων 
του Σ.Δ.Ο. Ε., ιδίως όταντο γεγονός αυτό παρουσιάζει συ¬ 
χνότητα και αφορά σε υποθέσεις του ίδιου Τμήματος 
Δράσης ή τους ίδιους υπαλλήλους που διενήργησαντους 
αντίστοιχους ελέγχους. 

— πρόκειται για υποθέσεις για τις οποίες η έκθεση ελέγ¬ 
χου υποβλήθηκε μετά την πάροδο χρονικού διαστήματος 
μεγαλύτερου του τριμήνου, από την έκδοση της εντολής 
ελέγχου ή την πραγματοποίηση του ελέγχου, χωρίς εύ¬ 
λογη αιτία. 

— πρόκειται για υποθέσεις στις οποίες διαπιστώθηκε η 
ύπαρξη μεγάλων πιστωτικών υπολοίπων Φ.Π.Α., τα οποία 
δεν δικαιολογούνται από το αντικείμενο δραστηριότητας 
της επιχείρησης και παρά ταύτα δε διαπιστώθηκε παρά¬ 
βαση. 

— πρόκειται για υποθέσεις που υπέπεσαν σε παραγρα¬ 
φή ως προς το ποινικό ή διοικητικό σκέλος, ενώ τις επε¬ 
ξεργάζονταν υπάλληλοιτου Σ.Δ.Ο.Ε. 

— πρόκειται για υποθέσεις για τις οποίες ο καταλογι¬ 
σμός των προστίμων έγινε από την Περιφερειακή Διεύ¬ 
θυνση του Σ.Δ.Ο.Ε., που διαπίστωσε την παράβαση, αντί 
της αρμόδιας Δ.Ο.Υ. ή Τελωνείου. 

β) Κατηγορία Β' 

Υποθέσεις, τις οποίες ο αρμόδιος για τον επανέλεγχο 
Οικονομικός Επιθεωρητής προσδιορίζει τυχαία από 
όλους κατά το δυνατόν, τους ελεγχόμενους στόχους που 
προγραμματίζονται και υλοποιούνται κατ’ έτος από κάθε 
Περιφερειακή Διεύθυνση του ΣΔΟΕ. Η τυχαία επιλογή γί¬ 
νεται με βάση το τελευταίο ψηφίο του αύξοντα αριθμού 
του φακέλλου της υπόθεσης ή με άλλο τρόπο επιλογής 
του Οικονομικού Επιθεωρητή. 

γ) Κατηγορία Γ 

Υποθέσεις, τις οποίες καθορίζει κατά την κρίση του ο 
αρμόδιος για τον επανέλεγχο Οικονομικός Επιθεωρητής, 
λαμβάνοντας υπόψη και τα κριτήρια της Κατηγορίας Α’, 
για την επιλογή υποθέσεων, πέραν αυτών που προτείνο- 
νται από τη Διεύθυνση Διοικητικής Υποστήριξης της Κ.Υ. 
του Σ.Δ.Ο.Ε. 

Άρθρο 7 

Προγραμματισμός ετήσιου τακτικού επανελέγχου 

1. Το μήνα Φεβρουάριο, η Διεύθυνση Διοικητικής Υπο¬ 
στήριξης της Κ.Υ. του ΣΔΟΕ, συντάσσει πίνακα κατά Πε¬ 
ριφερειακή Διεύθυνση του Σ.Δ.Ο. Ε., μετιςπροτεινόμενες 
υποθέσεις για επανέλεγχο που έχει καθορίσει με τα κρι¬ 
τήρια της Κατηγορίας Α’ του άρθρου 6. 

Οι ως άνω πίνακες κατά Περιφερειακή Διεύθυνση του 
Σ.Δ.Ο.Ε., διαβιβάζονται στην Διεύθυνση Επιθεώρησης 
Υπηρεσιών, με κοινοποίηση του πίνακα στον Οικονομικό 
Επιθεωρητή που είναι αρμόδιος για τον επανέλεγχο των 
υποθέσεων της αντίστοιχης Περιφερειακής Διεύθυνσης 
του Σ.Δ.Ο.Ε. 

Για το έτος 2001, οι προτάσεις υποβάλλονται κατά το 
μήνα Ιούνιο. 

2. Το μήνα Μάρτιο, ο αρμόδιος για τον επανέλεγχο Οι¬ 
κονομικός Επιθεωρητής, επιλέγει τις υποθέσεις που θα 
επανελεγχθούν, καταρτίζοντας σχετικό πίνακα, κατά κρι¬ 
τήριο επιλογής και προγραμματίζει τη διενέργεια και ολο¬ 
κλήρωση του επανελέγχου κατά τη διάρκεια του ιδίου 
έτους, ορίζοντας σχετικό χρονοδιάγραμμα ολοκλήρω¬ 
σης του επανελέγχου για κάθε υπόθεση. 

Η επιλογή των υποθέσεων γίνεται από όλες, κατά το δυ¬ 
νατό, τις κατηγορίες υποθέσεων του άρθρου 6. Ειδικότε¬ 
ρα επιλέγεται για επανέλεγχο ο μεγαλύτερος κατά το δυ¬ 
νατόν αριθμός από τις υποθέσεις της Κατηγορίας Α’, εφό¬ 
σον κατά την κρίση του Οικονομικού Επιθεωρητή και 
βάσει των υφισταμένων κάθε φορά συνθηκών, είναι δυ¬ 
νατό να περαιωθεί ο επανέλεγχος μέχρι το τέλος του οι¬ 
κείου έτους. 

Ο ως άνω πίνακας με τις επιλεγείσες προς επανέλεγχο 
υποθέσεις υποβάλλεται τον ίδιο μήνα στη Διεύθυνση Επι¬ 
θεώρησης Υπηρεσιών, με εμπιστευτική αναφορά του αρ¬ 
μόδιου Οικονομικού Επιθεωρητή. 

Γιατο έτος 2001, οι ανωτέρω ενέργειες γίνονται κατά το 
μήνα Ιούλιο. 

Άρθρο 8 

Διαδικασία και αποτελέσματα επανελέγχου 

1. Ο επανέλεγχος βασίζεται στα στοιχεία που υφίστα- 
νται για κάθε υπόθεση στα αρχεία των υπηρεσιών, καθώς 
και σε οποιοδήποτε άλλο στοιχείο που έλαβαν ή όφειλαν 
να λάβουν υπόψη τους οι υπάλληλοι του ΣΔΟΕ, όταν 
ενήργησαν τον έλεγχο. 

Οι ενεργούντες τον επανέλεγχο δύνανται να ελέγχουν 
παράλληλα τα βιβλία και στοιχεία του φορολογούμενου 
στον οποίο αφορά η επανελεγχόμενη υπόθεση και να συ¬ 
γκεντρώνουν απαραίτητα για τον επανέλεγχο στοιχεία, 
κατάσχοντας όταν το κρίνουν απαραίτητο έγγραφα ή άλ¬ 
λα στοιχεία σχετικά με την υπόθεση. 

Ο αρμόδιος για τον επανέλεγχο Οικονομικός Επιθεω¬ 
ρητής έχει πρόσβαση σε κάθε πληροφορία ή στοιχείο που 
αφορά ή είναι χρήσιμο για την άσκηση του έργου του, μη 
υποκείμενος στους περιορισμούς της νομοθεσίας, περί 
φορολογικού, τραπεζικού, χρηματιστηριακού και επιχει¬ 
ρηματικού απορρήτου, σύμφωνα με τις διατάξεις της 
παρ. 6 του άρθρου 2 του Ν.2343/95. 

Οι ενεργούντες τον επανέλεγχο, υποχρεούνται στηντή- 
ρηση των διατάξεων του υπαλληλικού κώδικα περί εχε¬ 
μύθειας και κάθε πράξη τους στα πλαίσια του επανελέγ¬ 
χου ενεργείται με τους κανόνες εμπιστευτικότητας και 
αποφυγής διαρροής πληροφοριών σε τρίτους. 

2. Κατά τον επανέλεγχο εξετάζεται αν κατά τον έλεγχο 
που ενήργησαν οι υπάλληλοι του ΣΔΟΕ, έγιναν οι προ- 
βλεπόμενες ελεγκτικές πράξεις, καθώς και αν ακολουθή¬ 


θηκαν οι οριζόμενες διαδικασίες για όλα τα ελεγκτικά 
στάδια, από της επιλογής της κάθε υπόθεσης για έλεγχο 
από την οικεία Περιφερειακή Διεύθυνση του ΣΔΟΕ, μέχρι 
και την περαίωσή της και ιδίως αν τα συμπεράσματα και 
τα αποτελέσματα του αρχικού ελέγχου είναι σύννομα και 
σύμφωνα ή όχι με τις διαπιστώσεις του επανελέγχου. 

Επίσης και σε περίπτωση κατά την οποία ο αρχικός 
έλεγχος είχε καταλογίσει φορολογικές ή τελωνειακές πα¬ 
ραβάσεις, εξετάζεται αν η υπηρεσία στην οποία διαβιβά¬ 
στηκε η υπόθεση για την επιβολή των κυρώσεων (Δ.Ο.Υ. 
ή Τελωνείο), έλαβε έγκαιρα τα απαιτούμενα διοικητικά μέ¬ 
τρα. 

3. Για κάθε επανελεγχόμενη υπόθεση, ο αρμόδιος Οι¬ 
κονομικός Επιθεωρητής υποβάλλει σχετική έκθεση επα¬ 
νελέγχου, μέσα στο χρονοδιάγραμμα που έχει ορίσει κα¬ 
τά τον προγραμματισμό και πάντως μέχριτοτέλοςτου ιδί¬ 
ου έτους. 

Επιτρέπεται η υπέρβαση της προθεσμίας αυτής, ύστερα 
από έγκριση της Διεύθυνσης Επιθεώρησης Υπηρεσιών, 
όταν ο αρμόδιος Οικονομικός Επιθεωρητής κρίνει ότι δεν 
μπορεί να την τηρήσει. Στην περίπτωση αυτή ο αρμόδιος 
Οικονομικός Επιθεωρητής πληροφορεί τη Διεύθυνση Επι¬ 
θεώρησης Υπηρεσιών, υποβάλλοντας σχετικό αίτημα κα¬ 
τά το μήνα Οκτώβριο του ίδιου έτους, αναφέροντας τις εκ¬ 
κρεμείς υποθέσεις και τους λόγους που αιτιολογούν την 
υπέρβαση της προθεσμίας, καθώς και τη νέα προθεσμία 
που θεωρεί αναγκαία για την ολοκλήρωση του επανελέγ¬ 
χου, η οποία σε κάθε περίπτωση δεν μπορεί να ξεπερνά το 
τέλος του μήνα Φεβρουάριου του επόμενου έτους. 

4. Στην έκθεση επανελέγχου, αναφέρονται αναλυτικά 
τα στοιχεία της υπόθεσης στην οποία αφορά, τις διαπι¬ 
στώσεις και τα αποτελέσματα του επανελέγχου, καθώς 
και τα προβλήματα που διαπιστώθηκαν μαζί με αντίστοι¬ 
χες προτάσεις για τη λήψη των αναγκαίων μέτρων προς 
επίλυση αυτών. 

Ειδικότερα και εφόσον διαπιστώνονται ενδείξεις για 
διάπραξη πειθαρχικού παραπτώματος ή και ποινικού αδι¬ 
κήματος εκ μέρους των υπαλλήλων του Σ.Δ.Ο.Ε. που 
ενήργησαν τον αρχικό έλεγχο, ο αρμόδιος Οικονομικός 
Επιθεωρητής ενημερώνει άμεσα με εμπιστευτική αναφο¬ 
ρά του, την οικεία Διεύθυνση Διοικητικού ή Προσωπικού, 
τη Διεύθυνση Διοικητικής Υποστήριξης της Κ.Υ. του 
Σ.Δ.Ο.Ε. και τη Διεύθυνση Επιθεώρησης Υπηρεσιών και 
την αρμόδια Εισαγγελική αρχή, προκειμένου για ποινικά 
αδικήματα. 

ΚΕΦΑΛΑΙΟ Ε’ 

ΕΚΤΑΚΤΟΣ ΑΙΦΝΙΔΙΑΣΤΙΚΟΣ ΕΠΑΝΕΛΕΓΧΟΣ 

ΥΠΟΘΕΣΕΩΝ ΤΩΝ ΠΕΡΙΦΕΡΕΙΑΚΩΝ ΔΙΕΥΘΥΝΣΕΩΝ 
Σ.Δ.Ο.Ε. 

Άρθρο 9 

1. Για τους αιφνιδιαστικούς επανελέγχους που ενερ- 
γούνται κάθε μήνα σύμφωνα με το άρθρο 5 της παρούσας 
απόφασης, ο αρμόδιος Οικονομικός Επιθεωρητής υπο¬ 
βάλλει το α’ ΙΟήμερο κάθε μήνα στη Διεύθυνση Επιθεώ¬ 
ρησης Υπηρεσιών, τις αντίστοιχες εκθέσεις επανελέγχου 
για τις υποθέσεις που επανελέχτηκαν τον προηγούμενο 
μήνα. 

2. Σε περίπτωση που δεν ενεργήθηκε αιφνιδιαστικός 
επανέλεγχος κάποιο μήνα, ο υπόχρεος Οικονομικός Επι¬ 
θεωρητής υποβάλει τη σχετική έκθεση, αναφέροντας αρ¬ 
νητικά τη μη διενέργεια αιφνιδιαστικών επανελέγχων. 

3. Οι έκτακτοι αιφνιδιαστικοί επανέλεγχοι ενεργούνται 
από τον επόμενο μήνα, από το μήνα έκδοσης της παρού¬ 
σας απόφασης. 

4. Κατά τα λοιπά, εφαρμόζονται ανάλογα και για τους 
αιφνιδιαστικούς επανελέγχους τα οριζόμενα στο άρθρο 8 
της παρούσης απόφασης. 

ΚΕΦΑΛΑΙΟ ΣΤ 

ΤΑΚΤΙΚΟΣ Ή ΕΚΤΑΚΤΟΣ ΕΠΑΝΕΛΕΓΧΟΣ 
ΥΠΟΘΕΣΕΩΝ ΤΗΣ ΔΙΕΥΘΥΝΣΗΣ ΕΙΔΙΚΩΝ 
ΟΙΚΟΝΟΜΙΚΩΝ ΕΡΕΥΝΩΝ ΤΗΣ Κ.Υ. ΤΟΥ Σ.Δ.Ο.Ε. 

Άρθρο 10 

Τακτικός Επανέλεγχος 

1. Ο αρμόδιος για τον επανέλεγχο Οικονομικός Επιθεω¬ 
ρητής ή ο συντονιστής που ορίζεται με εντολή της Διεύ¬ 
θυνσης Επιθεώρησης Υπηρεσιών για κάθε έτος, σύμφω¬ 
να με την παρ. 2 του άρθρου 3 της παρούσας απόφασης, 
επιλέγει τις υποθέσεις που είναι επιδεκτικές επανελέγχου 
από τις κατηγορίες υποθέσεων, κατ’ ανάλογη εφαρμογή 
των οριζομένων στα άρθρα 6 και 7 της απόφασης. 

2. Η Διεύθυνση Διοικητικής Υποστήριξης της Κ.Υ. του 
Σ.Δ.Ο.Ε., συντάσσει πίνακα με τις προτεινόμενες προς 
επανέλεγχο υποθέσεις της Διεύθυνσης Ειδικών Οικονο¬ 
μικών Ερευνών, τον οποίο διαβιβάζει στη Διεύθυνση Επι¬ 
θεώρησης Υπηρεσιών και κοινοποιεί στον αρμόδιο γιατον 
επανέλεγχο Οικονομικό Επιθεωρητή, ενεργώντας αναλό- 
γως κατά τα οριζόμενα στο άρθρο 6 και στο άρθρο 7, παρ. 
1 της απόφασης. 

3.0 αρμόδιος για τον επανέλεγχο Οικονομικός Επιθεω¬ 
ρητής ή ο συντονιστής ενεργεί αναλόγως κατά τα οριζό¬ 
μενα στα άρθρα 7 παρ. 2 και 8 της απόφασης. 

Άρθρο 11 

Έκτακτοι Επανέλεγχοι 

Ο αρμόδιος για τον επανέλεγχο Οικονομικός Επιθεω¬ 
ρητής δύναται να ενεργεί έκτακτους αιφνιδιαστικούς 
επανελέγχους κατ’ ανάλογη εφαρμογή των οριζομένων 
στα άρθρα 5 και 9 της απόφασης. 

ΚΕΦΑΛΑΙΟ Ζ' 

ΑΞΙΟΛΟΓΗΣΗ ΕΠΑΝΕΛΕΓΧΩΝ 
Άρθρο 12 

1. Η Διεύθυνση Επιθεώρησης Υπηρεσιών της Κ.Υ. της 
Οικονομικής Επιθεώρησης, αξιολογεί τις εκθέσεις επανε¬ 
λέγχων που υποβάλλονται μέχρι το τέλος κάθε έτους και 
συντάσσει το μήνα Μάρτιο του επόμενου έτους συγκε¬ 
ντρωτική έκθεση την οποία υποβάλλει στον Υπουργό Οι¬ 
κονομικών. 

Στην έκθεση αυτή περιλαμβάνονται και τυχόν προτά¬ 
σεις για τη λήψη των αναγκαίων διοικητικών ή νομοθετι¬ 
κών μέτρων, προς επίλυση διαπιστούμενων κάθε μορφής 
προβλημάτων. 

2. Η ως άνω συγκεντρωτική έκθεση αξιολόγησης των 
επανελέγχων ή απόσπασμα αυτής, κοινοποιείται εφόσον 
κριθεί απαραίτητο από τη Διεύθυνση Επιθεώρησης Υπηρε¬ 
σιών σε Υπηρεσίες του Υπουργείου Οικονομικών που είναι 
αρμόδιες για τη λήψη των προτεινόμενων μέτρων. Στην πε¬ 
ρίπτωση αυτή, η Διεύθυνση Επιθεώρησης Υπηρεσιών, πα¬ 
ρακολουθεί την έγκαιρη ή μη λήψη των απαιτούμενων μέ¬ 
τρων και ενημερώνει σχετικά τον Υπουργό Οικονομικών. 

ΚΕΦΑΛΑΙΟ Η’ 

ΕΙΔΙΚΕΣ ΕΝΤΟΛΕΣ ΕΠΑΝΕΛΕΓΧΟΥ 
Άρθρο 13 

Με εντολή της Διεύθυνσης Επιθεώρησης Υπηρεσιών, 
ενεργείται επανέλεγχος από τον αρμόδιο ή τον οριζόμε¬ 
νο με την εντολή Οικονομικό Επιθεωρητή, σε οποιαδήπο¬ 
τε υπόθεση που ελέχτηκε από τις υπηρεσίες του ΣΔΟΕ. 


ΚΕΦΑΛΑΙΟ Θ’ 

ΤΕΛΙΚΕΣ ΔΙΑΤΑΞΕΙΣ 

Άρθρο 14 

Ισχύς και Εφαρμογή της Απόφασης 

Η παρούσα απόφαση, ισχύει και εφαρμόζεται από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

□ 

Αριθ. 1036819/642/Α0012 ΠΟΑ 1096 (2) 

Τύπος και περιεχόμενο των δηλώσεων εκχώρησης μι¬ 
σθωμάτων ακινήτων και τόκων δανείων στο Δημόσιο, 
δικαιολογητικά που συνυποβάλλονται και διαδικασία 
βεβαίωσης των εισοδημάτων που εκχωρούνται. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 7 του άρθρου 4 του 
Ν.2238/1994 (ΦΕΚ151 Α'). 

2. Τις διατάξεις της παραγράφου 1 του άρθρου 8 του 
Ν.2873/2000 (ΦΕΚ 285 Α'), με την οποία παρέχεται εξου¬ 
σιοδότηση στον Υπουργό Οικονομικών να καθορίσει με 
αποφάσεις του τις λεπτομέρειες εφαρμογής των διατά¬ 
ξεων της παραγράφου 7του άρθρου 4του Ν.2238/1994. 

3. Τις διατάξεις των άρθρων 1 και 3 του Ν.Δ.356/1974 
(Κ.Ε.Δ.Ε.) και τις διατάξεις των άρθρων 51 επ. του 
Π.Δ. 16/1989 «Κανονισμός Λειτουργίας ΔΟΥ». 

4. Την ανάγκη καθορισμού της διαδικασίας εκχώρησης 
μη εισπραχθέντων εισοδημάτων από ακίνητα και τόκους 
δανείων στο Δημόσιο, χωρίς αντάλλαγμα. 

5. Την 1039386/441 /Α0006/21.4.2000 (ΦΕΚ 571 Β') κοι¬ 
νή απόφαση του Πρωθυπουργού και του Υπουργού Οικο¬ 
νομικών, με την οποία αναθέτονται αρμοδιότητες του 
Υπουργού στους Υφυπουργούς Οικονομικών. 

6. Το γεγονός ότι με την παρούσα απόφαση δεν προκα- 
λείται δαπάνη στον Κρατικό Προϋπολογισμό, αποφασί¬ 
ζουμε: 

Άρθρο 1 

Τύπος και περιεχόμενο δηλώσεων εκχώρησης και 
δικαιολογητικά που συνυποβάλλονται 

1. Ορίζουμε ότι ο τύπος και το περιεχόμενο των δηλώ¬ 
σεων εκχώρησης: 

α) Μη εισπραχθέντων μισθωμάτων ακινήτων και 

β) Μη εισπραχθέντων τόκων δανείου, έχουν όπως τα 
σχετικά υποδείγματα, τα οποία επισυνάπτονται στην πα¬ 
ρούσα, ως παραρτήματάτης Α' και Β', αντίστοιχα. 

2. Η εκχώρηση γίνεται με τη συμπλήρωση και την υπο¬ 
βολή των πιο πάνω, κατά περίπτωση, εντύπων δήλωσης 
εκχώρησης από τον εκχωρητή στον αρμόδιο για τη φο¬ 
ρολογία εισοδήματος του προϊστάμενο δημόσιας οικονο¬ 
μικής υπηρεσίας μέσα στο οικον. έτος που τα εισοδήμα¬ 
τα αυτά υπόκεινται σε φόρο. 

Με τη δήλωση εκχώρησης παραδίδονται, συγχρόνως, 
στον αρμόδιο προϊστάμενο της Δ.Ο.Υ. από τον εκχωρητή, 
συνημμένα, όλα τα αποδεικτικά στοιχεία της απαίτησης που 
εκχωρείται στο Δημόσιο και με την ίδια δήλωση ο εκχωρών 
βεβαιώνει ότι δεν κατέχει κανένα άλλο αποδεικτικό στοιχείο. 

3. Προκειμένου να αποδειχθεί ότι δεν εισπράχθηκαντα 
εκχωρούμενα μισθώματα ακινήτου επισυνάπτονται στην 

οικεία δήλωση όλα τα έγγραφα που υπάρχουν, κατά πε¬ 
ρίπτωση. Μεταξύ αυτών περιλαμβάνονται: 

α) Το συμφωνητικό μίσθωσης του ακινήτου. 

β) Η εξώδικη καταγγελία της μίσθωσης ή πρόσκληση 
καταβολής μισθωμάτων. 

γ) Η αγωγή απόδοσης του μισθίου ή μη καταβολής μι¬ 
σθωμάτων. 

δ) Η δικαστική απόφαση απόδοσης του μισθίου και κα¬ 
ταβολής μισθωμάτων. 

4. Επίσης, δηλώνεται η μη είσπραξη των οφειλόμενων 
μισθωμάτων και η μη κατοχή άλλων αποδεικτικών στοι¬ 
χείων της εκχωρούμενης απαίτησης. 

5. Προκειμένου να αποδειχθεί ότι δεν εισπράχθηκαν οι 
εκχωρούμενοι τόκοι δανείου, επισυνάπτονται στην οικεία 
δήλωση όλα τα έγγραφα που υπάρχουν κατά περίπτωση. 
Μεταξύ αυτών περιλαμβάνεται: 

α) Το συμφωνητικό σύναψης του δανείου. 

β) Τα έγγραφα τυχόν εμπράγματων ασφαλειών ή προ¬ 
σωπικών εγγυήσεων ή άλλων ειδικών εγγυήσεων του δα¬ 
νείου που υπάρχουν. 

γ) Η εξώδικη πρόσκληση καταβολής των τόκων δανεί¬ 
ου. 

δ) Η αγωγή απόδοσης τόκων δανείου. 

ε) Η δικαστική απόφαση καταβολής των τόκων δανείου. 

6. Επίσης, δηλώνεται η μη είσπραξη των οφειλόμενων 
τόκων δανείου και η μη κατοχή άλλων αποδεικτικών στοι¬ 
χείων της εκχωρούμενης απαίτησης. 

7. Δεν απαιτείται σε κάθε περίπτωση να συνυποβάλλο¬ 
νται τα πρωτότυπα δικαιολογητικά έγγραφα. Αρκεί να επι¬ 
συνάπτονται τα ακριβή, κυρωμένα αντίγραφα αυτών των 
εγγράφων, με την επιφύλαξη επίδειξης των πρωτοτύπων 
στον αρμόδιο προϊστάμενο Δ.Ο.Υ. 

Επίσης, όλα τα προαναφερθέντα έγγραφα δεν απαιτεί¬ 
ται να υποβάλονται σε κάθε περίπτωση, εκτός από την 
υπεύθυνη δήλωση του Ν. 1599/1986 η οποία πρέπει να 
υποβάλεται σε όλες τις περιπτώσεις εκχώρησης εισοδη¬ 
μάτων, αρκεί ο εκχωρών να μην έχει στην κατοχή του άλ¬ 
λα αποδεικτικά στοιχεία της εκχωρούμενης απαίτησης 
και να το δηλώνει εγγράφως. 

Εκτός από τα αποδεικτικά έγγραφα που αναφέρονται 
στις προηγούμενες παραγράφους, μπορεί επίσης να επι¬ 
συνάπτεται και οποιοδήποτε άλλο στοιχείο που αποδει- 
κνύει τη μη καταβολή των οφειλόμενων μισθωμάτων ή τό¬ 
κων δανείων. 

Αν ο οφειλέτης εγκατέλειψε το μίσθιο εκουσίως, πριν 
ασκηθεί κατ’ αυτού κάποια δικαστική ενέργεια και δεν εί¬ 
ναι δυνατή η προσκόμιση της αγωγής έξωσης, η εκχώρη¬ 
ση θα διενεργηθεί με την προσκόμιση του συμφωνητικού 
μίσθωσης. 

Άρθρο 2 

Διαδικασία βεβαίωσης των εισοδημάτων που εκχωρούνται 

1. Η εκχώρηση ολοκληρώνεται με μόνη τη μονομερή δή¬ 
λωση του εκχωρητή, κατά το οικον. έτος που τα εισοδή¬ 
ματα αυτά υπόκεινται σε φόρο, χωρίς να απαιτείται προη¬ 
γούμενη ρητή αποδοχή της εκχώρησης από το Δημόσιο 
και χωρίς να απαιτείται αναγγελία στον οφειλέτη των μι¬ 
σθωμάτων ή των τόκων. 

Το Δημόσιο υποκαθίσταται στα δικαιώματα του εκχω¬ 
ρητή. 

Ανάκληση της δήλωσης εκχώρησης δεν είναι δυνατή. 

2. Σε περίπτωση υποβολήςτης δήλωσης εκχώρησης εκ¬ 
πρόθεσμα, δηλαδή μετά το τέλος του οικονομικού έτους 
μέσα στο οποίο φορολογούνται εισοδήματα που εκχω¬ 
ρούνται, η εκχώρηση δεν γίνεται δεκτή. 


3. Προϋπόθεση που απαιτείται για την αποδοχή της εκ¬ 
χώρησης είναι η μη είσπραξη των εκχωρούμενων εισοδη¬ 
μάτων και όχι το εκκαθαρισμένο ή μη της απαίτησης, κα¬ 
θώς και η φερεγγυότητα ή μη του οφειλέτη. 

Η εκχώρηση μη εισπραχθέντων εισοδημάτων διενερ- 
γείται με τις πιο πάνω προϋποθέσεις και στην περίπτωση 
που ο οφειλέτης - μισθωτής ή οφειλέτης τόκων δανείου 
που έχει πτωχεύσει. 

4. Η φορολογική αρχή προβαίνει στον έλεγχο των στοι- 
χείωνπου υποβλήθηκαν, προκειμένου να εξακριβώσει κα¬ 
τά πόσο πραγματικά δεν έχουν εισπραχθεί από τον εκχω¬ 
ρητή τα εισοδήματα που εκχωρούνται. 

Αν διαπιστωθεί ότι δεν εισπράχθηκαντα μισθώματα ή οι 
τόκοι του δανείου, ο προϊστάμενος της Δ.Ο.Υ. προβαίνει 
σε βεβαίωση των εισοδημάτων που εκχωρούνται στο όνο¬ 
μα του οφειλέτη (μισθωτή ή δανειολήπτη) και συγχρόνως 
προβαίνει στην έκπτωση του φόρου των μη εισπραχθέ- 
ντων μισθωμάτων ή τόκων δανείου, αντίστοιχα, εφόσον η 
δήλωση εκχώρησης υποβληθεί μετά την υποβολή της δή¬ 
λωσης φορολογίας αυτών των εισοδημάτων. 

5. Αν συνυποβάλλεται η δήλωση εκχώρησης συγχρό¬ 
νως με τη δήλωση φορολογίας αυτών των εισοδημάτων, 
αντί για έκπτωση του φόρου των μη εισπραχθέντων εισο- 
δημάτων(μισθωμάτων ή τόκων δανείου), διενεργείται αρ¬ 
χική εκκαθάριση φόρου χωρίς να συνυπολογίζονται τα ει¬ 
σοδήματα αυτά. 

6. Η βεβαίωση των εκχωρηθέντων εισοδημάτων στο 
όνομα του οφειλέτη γίνεται θεωρουμένων των αποδεικτι¬ 
κών εγγράφων της οφειλής ως νόμιμου τίτλου και κατα¬ 
βάλλονται εφάπαξ ως δημόσιο έσοδο στον Κ.Α.Ε.3919. 

7. Αν μεταγενέστερα διαπιστωθεί αιτιολογημένα ότι οι 
εκχωρούμενες απαιτήσεις δεν υπήρχαν, η εκχώρηση μα¬ 
ταιώνεται. Στην περίπτωση αυτή τα μη συνυπολογισθέντα 
- εκχωρηθέντα εισοδήματα προστίθενται στο συνολικό ει¬ 
σόδημα του εκχωρητή κατά το χρόνο φορολογίας του, 
προκειμένου να υπολογισθεί ο συνολικός φόρος, κοινο¬ 
ποιώντας σ’αυτόν σχετική ειδοποίηση ή φύλλο ελέγχου, 
κατά περίπτωση. 

8. Η εκχώρηση μη εισπραχθέντων των υπόψη εισοδη¬ 
μάτων διενεργείται και στην περίπτωση που κατά τη συ¬ 
μπλήρωση της δήλωσης εκχώρησης παραλείπεται, λόγω 
μη γνώσης ή μη ακριβούς γνώσης από τον εκμισθωτή ή 
δανειστή στοιχείων του μισθωτή ή δανειολήπτη που δεν 
είναι ουσιώδη για τη διενέργεια της εκχώρησης, όπως 
π.χ. η Δ.Ο.Υ. φορολογίας του οφειλέτη των μισθωμάτων ή 
τόκων, ο αριθμός του ατομικού δελτίου ταυτότητας ή του 
διαβατηρίου του ή παραλείπεται η προσκόμιση κάποιου 
από τα πιο πάνω συνυποβαλλόμενα έγγραφα, γιατί δεν το 
έχει στην κατοχή του ο εκμισθωτής ή ο δανειστής, πλην 
όμως από τα υπόλοιπα συνυποβαλλόμενα στοιχεία απο- 
δεικνύεται η νομιμότητα της απαίτησής του. 

Κατά την εκχώρηση μισθωμάτων, που οι οικείες μισθώ¬ 
σεις ακινήτων συνάπτονται από τη δημοσίευση της πα¬ 
ρούσας και μετά, καθίσταται υποχρεωτική η αναγραφή 
του Α.Φ.Μ. του μισθωτή. Επίσης, στις εκχωρήσεις αυτές 
πρέπει να γράφεται στην οικεία δήλωση και ο αριθμός κα- 
ταχώρησης του οικείου μισθωτηρίου, αν έχει συνταχθεί, 
στο Βιβλίο Καταχώρησης Μισθωτηρίων της Δ.Ο.Υ. 

Άρθρο 3. 

Βεβαίωση - Είσπραξη 

Η βεβαίωση με τη στενή του όρου έννοια (ταμειακή) των 
εσόδων αυτών γίνεται με βάση τίτλους είσπραξης 
(χρημ.καταλόγους) που συντάσσει το τμήμα εισοδήμα- 

τος ή άλλο αρμόδιο τμήμα της Δ.Ο.Υ του εκχωρητή, κατ’ 
εφαρμογή των διατάξεωντου άρθρου 55 του π.δ. 16/1989 
«Κανονισμός Λειτουργίας ΔΟΥ» και αποστέλλει στο τμή¬ 
μα εσόδωντης Δ.Ο.Υ του οφειλέτη - μισθωτή ή δανειολή¬ 
πτη. 

Η είσπραξη των εσόδων αυτών ενεργείται κατά τις δια¬ 
τάξεις του Ν.Δ.356/1974 «περι'Κώδικος Είσπραξης Δημο¬ 
σίων Εσόδων». 


Άρθρο 4 

1. Η ισχύςτηςπαρούσας αρχίζει από τη δημοσίευσή της 
στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 6 Απριλίου 2001 

Ο ΥΦΥΠΟΥΡΓΟΣ 

Α.ΦΩΤΙΑΔΗΣ 


ΠΑΡΑΡΤΗΜΑ Α' 


ΔΗΛΩΣΗ ΕΚΧΩΡΗΣΗΣ 

ΜΗ ΕΙΣΠΡΑΧΘΕΝΤΩΝ ΜΙΣΘΩΜΑΤΩΝ ΑΚΙΝΗΤΟΥ 
για την αφαίρεσή τους από το συνολικό εισόδημα του οικον.έτους 200. 

_ (παράγραφος 7 άρθρου 4 ν.2238/1994) _ 

Προς τον Προϊστάμενο της Δ.Ο.Υ. 


1 

Επώνυμο 

Όνομα Όνομα πατέρα/συζύγου 


Διεύθυνση: οδός 


αριθ. ΤΑΧ.ΚΩΔ. 

Δήμος 

Η Μ Οι 
”11 

Α.Φ.Μ. 

Α.Δ.Τ.ή Διαβατηρίου 

Α/Α καταχώρησης 
μισθωτηρίου 


Δηλώνω ότι έχω/είχα εκμισθώσει με το από.συμφωνητικό μίσθωσης στον/στην 


< 

Η 

1 


Επώνυμο 

Όνομα 

Όνομα πατέρα/συζύγου 

Μ 

ο 

1 


Διεύθυνση: οδός 

αριθ. 

ΤΑΧ.ΚΩΔ. Δήμος 

Μ 

μ 

Μ 

ω 

§ 

Α.Φ.Μ. 

Α.Δ.Τ. 

Δ.Ο.Υ.Φορολογίας του 


-----1---1—--1-— 

το ακίνητό μου .που βρίσκεται στη Διεύθυνση: οδός.αριθ. 

ΤΑΧ.ΚΩΔ. Δήμος. θέση 2 . με επιφάνεια. τ.μ. και μου 

ανήκει κατά ποσοστό συνιδιοκτησίας.είδος κυριότητας 3 . 


Με τη δήλωσή μου αυτή, κατ εφαρμογή όσων ορίζονται στις διατάξεις της 
παραγράφου 7 του άρθρου 4 του ν.2238/1994, επειδή ο/η πιο πάνω μισθωτής δεν μου 
κατέβαλε νομίμως και προσηκόντως τα μισθώματα της περιόδου από / /200. έως 

/ /200., μηνιαίου ποσού δρχ. και συνολικού ποσού δρχ. , που μου 

οφείλει, από την ανεμπόδιστη χρήση του υπόψη ακινήτου μου, εκχωρώ, χωρίς 
αντάλλαγμα, στο Δημόσιο τα δικαιώματά μου για την είσπραξη αυτών των μισθωμάτων. 
Επίσης, δηλώνω υπεύθυνα ότι ο/η υπόψη οφειλέτης δεν έχει προβάλει, νομίμως ένσταση 
συμψηφισμού ή άλλες παρόμοιες ενστάσεις σε βάρος μου. 

Σας επισυνάπτω τα στοιχεία που αποδεικνύουν τη νομιμότητα αυτής της 
απαίτησής μου, και σας βεβαιώνω ότι, εκτός από αυτά τα έγγραφα δεν έχω στην κατοχή 
μου άλλα αποδεικτικά στοιχεία, που να θεμελιώνουν την εκχωρούμενη απαίτησή μου. 

Παρακαλώ να ενεργήσετε εκκαθάριση φόρου εισοδήματος για το οικον.έτος 200., 
χωρίς να περιλάβετε στο συνολικό εισόδημά μου, το ποσό των πιο πάνω μισθωμάτων 
που εκχωρώ, χωρίς αντάλλαγμα, στο Δημόσιο. 

ΕΓΓΡΑΦΑ ΠΟΥ ΕΠΙΣΥΝΑΠΤΩ 4 
Ι.Το από συμφωνητικό μίσθωσης 

2. Η από εξώδικη καταγγελία μίσθωσης ή πρόσκληση καταβολής των μισθωμάτων 

3. Η από αγωγή απόδοσης του μισθίου και καταβολής μισθωμάτων 

4. Η αριθ. από δικαστική απόφαση του. 

5. 


Κατοικία, Κατάστημα, Γραφείο, Αποθήκη κτλ. . 200. 

2 Ισόγειο, 1ος όροφος κτλ. Ο Εκχωρών δικαιούχος 

πλήρη κυριότητα, επικαρπία 
4 Όλα τα έγγραφα που υπάρχουν, κατά περίπτωση 

ΠΑΡΑΡΤΗΜΑ Β’ 


ΔΗΛΩΣΗ ΕΚΧΩΡΗΣΗΣ 
ΜΗ ΕΙΣΠΡΑΧΘΕΝΤΩΝ ΤΟΚΩΝ ΔΑΝΕΙΟΥ 
για την αφαίρεσή τους από το συνολικό εισόδημα του οικον.έτους 200. 

_ (παράγραφος 7 άρθρου 4 ν.2238/1994) _ 

Προς τον Προϊστάμενο της Δ.Ο.Υ. 


«έ§ 

8 κ 1 

Μ 

Επώνυμο 

Όνομα Όνομα πατέρα/συζύγου 

Διεύθυνση: οδός 


αριθ. ΤΑΧ.ΚΩΔ. 

Δήμος 

§ < § 

Α.Φ.Μ. 

Α.Δ.Τ.ή Διαβατηρίου 

Εκδούσα Αρχή 


Δηλώνω ότι έχω/είχα συνάψει το από.συμφωνητικό σύναψης δανείου με τον/την 


ι 


< 5 


δ 

Η 

Επώνυμο 

Όνομα 

Όνομα πατέρα/συζύγου 

Μ ^ 

Μ Η 

| 

1 

Διεύθυνση: οδός 

αριθ. 

ΤΑΧ.ΚΩΔ. Δήμος 

8§ 
Μ ^ 

Μ Ο 

ω % 


Α.Φ.Μ. 

Α.Δ.Τ. 

Δ.Ο.Υ.Φορολογίας του 


Με τη δήλωσή μου αυτή, κατ'εφαρμογή όσων ορίζονται στις διατάξεις της 
παραγράφου 7 του άρθρου 4 του ν.2238/1994, επειδή ο/η πιο πάνω οφειλέτης δεν μου 
κατέβαλε νομίμως και προσηκόντως τους τόκους δανείων της περιόδου από / /200. 
έως / /200., μηνιαίου ποσού δρχ. και συνολικού ποσού δρχ. , που 

μου οφείλει, εκχωρώ, χωρίς αντάλλαγμα, στο Δημόσιο τα δικαιώματά μου για την 
είσπραξη αυτών των τόκων. Επίσης, δηλώνω υπεύθυνα ότι ο/η υπόψη οφειλέτης δεν έχει 
προβάλει, νομίμως ένσταση συμψηφισμού ή άλλες παρόμοιες ενστάσεις σε βάρος μου. 

Σας επισυνάπτω τα στοιχεία που αποδεικνύουν τη νομιμότητα αυτής της 
απαίτησής μου, και σας βεβαιώνω ότι, εκτός από αυτά τα έγγραφα δεν έχω στην κατοχή 
μου άλλα αποδεικτικά στοιχεία, που να θεμελιώνουν την εκχωρούμενη απαίτησή μου. 

Παρακαλώ να ενεργήσετε εκκαθάριση φόρου εισοδήματος για το οικον.έτος 200., 
χωρίς να περιλάβετε στο συνολικό εισόδημά μου, το ποσό των πιο πάνω τόκων που 
εκχωρώ, χωρίς αντάλλαγμα, στο Δημόσιο. 

ΕΓΓΡΑΦΑ ΠΟΥ ΕΠΙΣΥΝΑΠΤΩ 1 

Ι.Το από συμφωνητικό σύναψης δανείου 

2. Η από εξώδικη πρόσκληση καταβολής των τόκων δανείου 

3. Η από αγωγή απόδοσης τόκων δανείου 

4. Η αριθ. από δικαστική απόφαση του. 

5. Τα έγγραφα τυχόν υπαρχόντων εμπράγματων ασφαλειών ή προσωπικών εγγυήσεων 
ή άλλων ειδικών εγγυήσεων του δανείου 

6 . 


. 200 . 

Ο Εκχωρών δικαιούχος 


Όλα τα έγγραφα που υπάρχουν, κατά περίπτωση 

Αριθ. 2/22528/0022 (3) 

Καθιέρωση υπερωριακής απασχόλησης υπαλλήλων των 
καταστημάτων κράτησης των ειδικών καταστημάτων 
κράτησης νέων των θεραπευτικών καταστημάτων και 
της ΚΑΥΦ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 15 του Ν,2592/98 (ΦΕΚ 57 Α'). 

2. Την ανάγκη καταβολής αποζημίωσης υπερωριακής 
απασχόλησης, για την αντιμετώπιση εκτάκτων και επει- 
γουσών αναγκών των Καταστημάτων Κράτησης σε συν¬ 
δυασμό με την μεγάλη αριθμητική ανεπάρκεια ανθρώπι¬ 
νου δυναμικού στις Σωφρονιστικές Υπηρεσίες. 

3. Την υπ’ αριθμ.2/80345/0004/8.11.1999 απόφαση 
«Μεταβίβαση εξουσίας υπογραφής», σύμφωνα με το άρ¬ 
θρο 7 παρ.Ι του Ν. 1943/91 (ΦΕΚ Β'2040). 

4. Την υπ’ αριθ.2/11368/4.2001 απόφαση του Υπουργεί¬ 
ου Οικονομικών «Μεταβολές εκτελούμενου προϋπολογι¬ 
σμού οικ.έτους 2001». 

5. Το γεγονός ότι από την απόφαση αυτή προκαλείται δα¬ 
πάνη 975.000.000 δρχ. (περίπου) σε βάρος του κρατικού 
προϋπολογισμού που θα αντιμετωπισθεί από τις πιστώσεις 
του Ειδικού Φορέα 17-310, ΚΑΕ 0511, αποφασίζουμε: 

1) Εγκρίνουμε την καθιέρωση υπερωριακής εργασίας 
απογευματινών ωρών και μέχρι την 22η ώρα, τριών χιλιά¬ 
δων τετρακοσίων πενήντα (3.450) υπαλλήλων των Κατα¬ 
στημάτων Κράτησης των Ειδικών Καταστημάτων Κράτη¬ 
σης Νέων των θεραπευτικών Καταστημάτων και Κ.Α.Υ. 
Φυλακών για το χρονικό διάστημα από 1.4.2001 έως 
31.12.2001 συνολικά (900.000) ωρών για το ανωτέρω 
χρονικό διάστημα. 

2) Από την απόφαση αυτή προκαλείται δαπάνη ύψους 
975.000.000 δρχ. περίπου σε βάρος του κρατικού προϋ¬ 
πολογισμού για το έτος 2001, η οποία θα βαρύνει το φο¬ 
ρέα 17-310 - ΚΑΕ 0511 στον οποίο έχει εγγράφει πίστωση 
975.000.000 δρχ. 

3) Υπεύθυνος για την παρακολούθηση και τον έλεγχο 
της πραγματικής παροχής υπερωριακής εργασίας και της 
επιφυλακής υπαλλήλων εντός και εκτός καταστήματος, 
ορίζεται ο Προϊστάμενος Δ/νσης κάθε Καταστήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2001 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομικών Υπουργείου Δικαιοσύνης 

I. ΚΟΥΣΟΥΛΑΚΟΣ ΠΡΟΔΡΟΜΟΣ ΑΣΗΜΙΑΔΗΣ 


Αριθ. 2/22527/0022 (4) 

Καθιέρωση υπερωριακής απασχόλησης υπαλλήλων της 
Κεντρικής Υπηρεσίας του Υπουργείου Δικαιοσύνης 
και Ιατροδικαστικών Υπηρεσιών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 15 του Ν .2592/98 (ΦΕΚ 57 Α'). 

2. Την ανάγκη καταβολής αποζημίωσης υπερωριακής 
απασχόλησης, για την αντιμετώπιση εκτάκτων και επει- 
γουσών αναγκών της Κεντρικής Υπηρεσίας του Υπουρ¬ 
γείου Δικαιοσύνης και Ιατροδικαστικών Υπηρεσιών. 

3. Την υπ’ αριθμ.2/80345/0004/8.11.1999 απόφαση 
«Μεταβίβαση εξουσίας υπογραφής», σύμφωνα με το άρ¬ 
θρο 7 παρ.Ι του Ν. 1943/91 (ΦΕΚ Β'2040). 

4. Το γεγονός ότι από την απόφαση αυτή προκαλείται 
δαπάνη 108.000.000 δρχ. (περίπου) σε βάρος του κρατι¬ 
κού προϋπολογισμού που θα αντιμετωπισθεί από τις πι¬ 
στώσεις του Ειδικού Φορέα 17-110, ΚΑΕ 0511. 

5. Την υπ’ αριθ.2/11368/4.2001 απόφαση του Υπ. Οικο¬ 
νομικών «Μεταβολές εκτελούμενου προϋπολογισμού 
οικ.έτους 2001», αποφασίζουμε: 

1) Εγκρίνουμε την καθιέρωση υπερωριακής εργασίας 
απογευματινών ωρών και μέχρι την 22η ώρα, διακοσίων 
σαράντα (240) υπαλλήλων της ΚΥ του Υπουργείου Δικαι¬ 
οσύνης και Ιατροδικαστικών Υπηρεσιών για το χρονικό 
διάστημα από 1.4.2001 έως 30.9.2001 και για 56.400 ώρες 
συνολικά για το ανωτέρω χρονικό διάστημα. 

2) Από την απόφαση αυτή προκαλείται δαπάνη 
72.000.000 δρχ. σε βάροςτου κρατικού προϋπολογισμού 
για το έτος 2001, η οποία θα βαρύ νει τον Ειδικό Φορέα 17- 
110, ΚΑΕ 0511 στον οποίο έχει εγγράφει πίστωση 
108.000.000 δρχ. 

3) Υπεύθυνοι για την παρακολούθηση και τον έλεγχο 
της παροχής της υπερωριακής εργασίας ορίζονται οι Ιω¬ 
άννης Παπαναγιώτου (Προϊστάμενος Δ/νσης Διοίκησης 
και Ανάπτυξης Ανθρωπίνου Δυναμικού) και ΑΘ.Παναγιω- 
τόπουλος (Αν. Προϊστάμενος Τμήματος της ανωτέρω Δι¬ 
εύθυνσης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2001 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομικών Υπουργείου Δικαιοσύνης 

I. ΚΟΥΣΟΥΛΑΚΟΣ ΠΡΟΔΡΟΜΟΣ ΑΣΗΜΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




